**Gradivo za pouk 3.b OŠ Šmarjeta**

**sreda, 18.3.2020**

|  |  |
| --- | --- |
| **SLJ****Opis poti – Skriti zaklad** | * Poslušaj zvočni posnetek iz priponke ali preberi besedilo (prepis posnetka) Skriti zaklad.
* Delovni zvezek str. 44 – reši nalogi 1 in 2
* Str. 45/ naloga 3a – oglej si skico in ustno opiši označeno pot
* Naloga 3.b – naredi z rdečo barvico še primer poti po svoji zamisli in jo ustno opiši.
* V zvezek napiši naslov OPIS POTI in zapiši opis pot iz naloge 3a ali 3b (izberi).
 |
| **MAT****Računanje do 100 - utrjevanje** | * MAT str. 97 – naloga 3, 4
 |
| **SPO****Domača pokrajina** | * V SPO str. 72 - nekajkrat preberi besedilo
* Reši nalogo 1
 |
| **ŠPO – Preskakovanje kolebnice** | * Če imaš doma kolebnico, vadi sonožno preskakovanje kolebnice.
 |

**Skriti zaklad (opis poti)**

V uredništvo radia je prispelo zanimivo pismo. Poslali so nam ga taborniki, ki so nekaj počitniških dni preživeli v naravi. Pa prisluhnimo.

Med počitnicami smo se odpravili na taborjenje. Tabor smo postavili v Podljubelju. Dnevi so nam ob učenju taborniških veščin, športu, pesmih in izletih hitro minevali. V petek smo se odpravili na zanimiv izlet. Poiskati smo morali skriti zaklad. Taborniški starešina nas je razdelil v skupine. Vsaka skupina je dobila skico kraja, prenosni kasetofon in kaseto z opisom poti. Vas zanima, kako smo iskali pravo pot? Poslušajte posnetek opisa poti in se nam pridružite pri iskanju skritega zaklada. Pred vami sta dve poti. Pojdite po poti, ki pelje proti vzhodu in se vije skozi mešani gozd. Po poti hodite toliko časa, da pridete na travnik. Tam boste videli visok hrast in leseno hišico. Pojdite do hrasta in zavijte na levo. Pred seboj vidite potok. Poiščite mostiček in ga prečkajte. Ko pridete čez potok, ste na križišču treh poti. Pojdite po srednji poti. Pripelje vas do gradu. Postavite se pred grajska vrata, nato zavijte desno v grajski park. Poiščite štiri table. Na tablah so narisani pes, kralj, mačka in kokoš. Zaklad se skriva pod tablo, na kateri ni narisana žival.